റിലീസിന് മുന്പേ അഹാന കൃഷ്ണയുടെ സിനിമ ടെലിഗ്രാമില് ചോര്ന്നു, പരാതി നല്കുമെന്ന് സംവിധായകന് ആഹാന കൃഷ്ണയുടെ പുതിയ ചിത്രമായ പിടികിട്ടാപ്പുള്ളിയുടെ വ്യാജ പതിപ്പ് ടെലിഗ്രാമില്. വെള്ളിയാഴ്ചയായിരുന്നു സിനിമയുടെ റിലീസ് പ്രഖ്യാപിച്ചിരുന്നത്. നവാഗതനായ ജിഷ്ണു ശ്രികണ്ഠന് സംവിധാനം ചെയ്ത ചിത്രം ജിയോ പ്ലാറ്റ്ഫോമില് റിലീസ് ചെയ്യാനായിരുന്നു അണിയറ പ്രവര്ത്തകര് തീരുമാനിച്ചിരുന്നത്. ടെലിഗ്രാമിലെ നിരവധി ഗ്രൂപ്പുകളില് ചിത്രത്തിന്റെ വ്യാജപതിപ്പ് പ്രചരിക്കുന്നുണ്ട്. കോമഡി ത്രില്ലറായ പിടികിട്ടാപ്പുള്ളി ശ്രീ ഗോകുലം മൂവീസ് ആണ് നിര്മിക്കുന്നത്. റിലീസ് മുന്പേ വ്യാജപതിപ്പിറങ്ങിയ സാഹചര്യത്തില് പരാതി നല്കുമെന്ന് ജിഷ്ണു അറിയിച്ചു. അഹാനയെക്കൂടാതെ സണ്ണി വെയ്ന്, മെറീന മെക്കിള്, മേജര് രവി, സൈജു കുറുപ്പ്, ബൈജു, ലാലു അലക്സ് തുടങ്ങിയവരും സിനിമയില് അണിചേരുന്നു.